ผมอายุ13ครับมีก้อนเเเข็งๆหมือนเป็นวงกลมอ้อมบริเวณหัวนมไม่เจ็บไม่มีหนองอยากทราบว่าเป็นอะไรครับ
สวัสดีค่ะ ในผู้ชาย หากคลำได้ก้อนที่เต้านม อาจเกิดได้จาก1. เป็นเต้านมโตในผู้ชาย (gynecomastia) ซึ่งอาจพบได้ในผู้ชายกำลังที่เข้าสู่วัยรุ่น เรียกว่า นมแตกพาน โดยอาจเกิดที่เต้านมเดียว หรือทั้ง 2 ข้างก็ได้ สาเหตุเกิดจาก ในช่วงเริ่มต้นวัยรุ่นหรือ 13-14 ปี ร่างกายมีการสร้างฮอร์โมนเพศชายมากขึ้น จึงมีฮอร์โมนเพศหญิงมากขึ้นตามไปด้วย เต้านมจึงถูกกระตุ้นจากฮฮรโมนเพศหญิง จึงทำให้ขยายขนาดและทำให้คลำเป็นก้อนได้ อาการเต้านมโตจากฮอร์โมนเพศนี้ จะค่อยๆ หายไปได้เองภายใน 1-3 ปี2. เป็นก้อนเนื้องอกของชั้นเนื้อเยื่อใต้ผิวหนัง เช่น ก้อนไขมัน ก้อนซีสต์ เป็นต้น3. เป็นก้อนเนื้องอกธรรมดาของเต้านม ซึ่งปกติเต้านมในผู้ชายจะประกอบด้วยท่อน้ำนมและเนื้อเยื่อเกี่ยวพัน แต่ไม่มีต่อมน้ำนมเหมือนในผู้หญิง ดังนั้นโอกาสที่ผู้ชายจะเป็นเนื้องอกของเต้านมจึงน้อยกว่าผู้หญิงมากมาก แต่ก็ยังมีโอกาสเป็นไปได้ เช่น ก้อนเนื้องอก nipple adenoma ซึ่งเป็นก้อนเนื้องอกที่สามารถพบได้ในผู้ชายบริเวณหัวนม4. มีการอักเสบติดเชื้อของเนื้อเยื่อในเต้านม หรือเป็นฝีเนื่อเยื่ออาจแข็งเลยทำให้คลำได้เหมือนเป็นก้อน แต่จะมีอาการเจ็บหรือปวดร่วมด้วยหากไม่ได้มีอาการเจ็บหรือปวดร่วมด้วย ผิวหนังไม่บวมแดง ก้อนดังกล่าวน่าจะเป็นอาการเต้านมโตที่พบในช่วงวัยรุ่นดังกล่าวได้ค่ะ หากไม่แน่ใจว่าใช่ภาวะเต้านมโตหรือไม่ ควรไปพบแพทย์เพื่อตรวจค่ะ